Cím nélkül

Sok közmondás igaz az én életemre,

Ezt szeretném leírni rövid versembe.

De előtte néhány szó arról, ki vagyok én:

Az osztály legkisebbje, ló-barát egyén.

Reggelente mindig korán ébredek,

Keresem, de aranyat sohasem lelek.

A biosz ötös ritka, mint a fehér holló,

Nálam a négyes is bizony kimagasló.

Tudd meg, ha ló nincs, jó a szamár is,

Tavaly karácsonyra kértem én már azt is.

Néma gyereknek anyja se érti a szavát,

Talán ezért nem kaptam tegnap vacsorát.

S mivel egy bolond *mindig* százat csinál,

Ezért lehet legrosszabb a 8.b osztály.

Sokan egy csapatban, különböző gyerek,

Hisz az egyik kutya, a másik pedig eb.

De ne csináljunk a bolhából elefántot,

A kémia kettesed majd csak kijavítod.

Kicsi a bors, de erős. Én nem vagyok az,

Többet ésszel, mint erővel, rám jobban igaz.

A lónak négy lába van, mégis megbotlik,

Így kedves hátasom is sokszor elesik.

Ki mint veti ágyát, úgy alussza álmát.

Jókat alszom, de nem találom azután a párnát.

Mivel a kölcsön kenyér mindig visszajár,

Én visszaadtam neked a múlt héten már.

A türelem rózsát terem, nálam tulipánt,

Megkérdeztem nem olyan rég a Milánt,

Mit gondol arról, hogy aki mer, az nyer?

Azt mondta: ő erre most inkább nem felel.

Minden jó, ha vége jó, be is fejezem.

Kedves Olvasóm! Tetszett? Nagyon remélem!

 Szekszárdi Dóra

Dunaújvárosi Dózsa György Általános Iskola (8.b)